Calculation Wise Procedure Of Inheritance Distribution
ایک ایک کر کے سوال پوچھیے تو جواب سے واضح ہو جائے گا کہ مختلف کیسز میں تقسیم کیسے ہوتی ہے۔ وراثت اگر صرف والدین اور ازواج میں سے کسی ایک یعنی میاں یا بیوی میں تقسیم ہونی ہے تو پہلے میاں یا بیوی کا حصہ نکالا جائے گا اور بعد میں والدین کا۔ اس کی دلیل قرآن مجید کے الفاظ فَإِن لَّمْ يَكُن لَّهُ وَلَدٌ وَوَرِثَهُ أَبَوَاهُ ہے۔ اصلی ورثا کو حصہ بقیہ میں سے دیا جاتا ہے۔ اس لیے پہلی ازواج کے حصے نکالے جائیں گے پھر والدین کے۔ یوں پورا ترکہ تقسیم ہو جائے گا۔ اس کو ایک اور طرح سے یوں سمجھیے کہ جو بھی اصل وارث ہوتا ہے اس کے حصے ایک نسبت دو کے حساب سے دے جاتے ہیں۔ اگر اولاد ہو تو وہ اصل وارث ہے، اس کے حصے ایک نسبت دو سے دیے جاتے ہیں۔ اولاد نہ ہو تو یہی حصے بہن بھائیوں کے لیے بیان ہوئے ہیں، یعنی اصل وارث اب وہ ہیں۔ پھر جب یہ دونوں نہ ہو تو اصل وارث والدین ہیں۔ چنانچہ 1/3 اور 2/3 میں بھی ایک نسبت دو ہے۔ پورا قانون یکساں ہے۔ وراثت میں اصل وارث خونی رشتوں کو رکھا گیا ہے۔